થાણેમાં વરસાદે બે જણનો ભોગ લીધો હતો. થાણેના ઘોડબંદર રોડ પર એક અકસ્માતમાં 22 વર્ષની યુવતીનું મરણ થયું હતું. પ્રીયંકા ઝેંડે લોકમાન્ય નગરમાં રહે છે. તે તેની સહેલી સંઘવી બોકાડે સાથે ટુ વ્હીલરમાં વરસાદની મજા લેવા બહાર નીકળી હતી. ઘરે પાછા ફરતી વખતે તેને સામેથી આવતું ટેન્કર દેખાયું નહીં. ટુ વ્હીલર ટેન્કર સાથે અથડાતાં પાછળ બેસેલી પ્રીયંકા ટેન્કર નીચે આવી. જેના માથા પરથી ટેન્કરનું પૈડું ફરતાં તેનું ઘટનાસ્થળે મૃત્યું થયું. જોકે ટુ વ્હીલર ચલાવતી સંઘવીએ હેલ્મેટ પહેરી હોવાથી તેને કંઇ થયું નહીં. થાણેમાં મુશળધાર વરસાદે જોરદાર સેન્ચૂરી મારી હતી. ભાઇંદરના ઉત્તાણમાં 66 વર્ષનો માછીમાર સ્ટેની એડમાની પર વીજળી પડતાં તે ઘટનાસ્થળે મૃત્યુ પામ્યો હતો. એ સમયે ખુલ્લામાં રહેલા બીજા છને વીજળી પડવાથી ઈજા થઈ હતી.